Document ID: 32014D0105

DEĊIŻJONI TA’ IMPLIMENTAZZJONI TAL-KUMMISSJONI
tal-24 ta’ Frar 2014
li temenda d-Deċiżjoni 2004/3/KE fir-rigward ta’ gradi applikabbli tal-Unjoni
(notifikata bid-dokument C(2014) 1081)
(Test b’relevanza għaż-ŻEE)
(2014/105/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat id-Direttiva tal-Kunsill 2002/56/KE tat-13 ta’ Ġunju 2002 dwar il-bejgħ fis-suq tal-patata taż-żerriegħa (1), u b’mod partikolari l-Artikolu 17(2) tagħha,
Billi:
(1)
Id-Deċiżjoni tal-Kummissjoni 2004/3/KE (2) tirreferi għall-gradi ta’ patata taż-żerriegħa bażika ddeterminata bid-Direttiva tal-Kummissjoni 93/17/KEE (3). Id-Direttiva 93/17/KEE tbiddlet bid-Direttiva ta’ Implimentazzjoni tal-Kummissjoni 2014/20/UE (4). Din id-Direttiva tistabbilixxi r-rekwiżiti fir-rigward ta’ organiżmi ta’ ħsara, kif ukoll rekwiżiti oħra.
(2)
Minħabba f’dik is-sostituzzjoni, huwa meħtieġ li fid-Deċiżjoni 2004/3/KE, ir-referenzi jiġu sostitwiti bi gradi kif jixraq. Ir-referenzi l-ġodda għandhom jikkorrispondu għar-rekwiżiti fir-rigward ta’ organiżmi ta’ ħsara biss.
(3)
Għalhekk, id-Deċiżjoni 2004/3/KE għandha tiġi emendata skont dan.
(4)
Huwa xieraq li din id-Deċiżjoni tibda tapplika mill-istess data minn meta tibda tapplika d-Direttiva 2014/20/UE.
(5)
Il-miżuri previsti f’din id-Deċiżjoni jikkonformaw mal-opinjoni tal-Kumitat Permanenti dwar iż-Żerriegħa u l-Materjal Propagattiv għall-Agrikultura, l-Ortikultura u l-Forestrija,
ADOTTAT DIN ID-DEĊIŻJONI:
Artikolu 1
L-Artikolu 1 tad-Deċiżjoni 2004/3/KE jinbidel b’dan li ġej:
“Artikolu 1
L-Istati Membri elenkati fil-kolonna 1 tal-Anness I huma awtorizzati, rigward il-bejgħ fis-suq tal-patata taż-żerriegħa fir-reġjuni elenkati ħdejn isimhom fil-kolonna 2 tal-Anness I, li jirrestrinġu s-suq tal-patata taż-żerriegħa għal patata taż-żerriegħa bażika kif ġej:
(a)
fir-rigward tal-produzzjoni tal-patata taż-żerriegħa, bi kwalunkwe waħda minn dawn li ġejjin:
(i)
il-patata taż-żerriegħa bażika li tissodisfa l-kundizzjonijiet tal-‘grad S tal-Unjoni’ stabbiliti fil-punt 1(a)(ii)-(v) u fil-punt 1(b)(i)-(iv) tal-Anness I mad-Direttiva ta’ Implimentazzjoni tal-Kummissjoni 2014/20/UE (*), jew
(ii)
il-patata taż-żerriegħa bażika li tissodisfa l-kundizzjonijiet tal-‘grad SE tal-Unjoni’ stabbiliti fil-punt 2(a)(ii)-(v) u l-punt 2(b)(i)-(iv) tal-Anness I mad-Direttiva ta’ Implimentazzjoni 2014/20/UE;
(b)
fir-rigward tal-produzzjoni tal-patata taż-żerriegħa, bi kwalunkwe waħda minn dawn li ġejjin:
(i)
il-patata taż-żerriegħa bażika li tissodisfa l-kundizzjonijiet tal-‘grad S tal-Unjoni’ stabbiliti fil-punt 1(a)(ii)-(v) u l-punt 1(b)(i)-(iv) tal-Anness I mad-Direttiva ta’ Implimentazzjoni 2014/20/UE,
(ii)
il-patata taż-żerriegħa bażika li tissodisfa l-kundizzjonijiet tal-‘grad SE tal-Unjoni’ stabbiliti fil-punt 2(a)(ii)-(v) u l-punt 2(b)(i)-(iv) tal-Anness I mad-Direttiva ta’ Implimentazzjoni 2014/20/UE, jew
(iii)
il-patata taż-żerriegħa bażika li tissodisfa l-kundizzjonijiet tal-‘grad E tal-Unjoni’ stabbiliti fil-punt 3(a)(ii)-(v) u l-punt 3(b)(i)-(iv) tal-Anness I mad-Direttiva ta’ Implimentazzjoni 2014/20/UE.
Artikolu 2
Din id-Deċiżjoni tapplika mill-1 ta’ Jannar 2016.
Artikolu 3
Din id-Deċiżjoni hija indirizzata lill-Istati Membri.
Magħmul fi Brussell, l-24 ta’ Frar 2014.

Labels: 3
17
6